‘মায়ানগর’ এর ট্রেলার লঞ্চ

জাতীয় পুরস্কারপ্রাপ্ত পরিচালক আদিত্য বিক্রম সেনগুপ্ত পরিচালিত ছবি ‘মায়ানগর’ এর ট্রেলার লঞ্চ হলো কালীঘাটের ‘লালবাড়ি ক্যাফেতে’। প্রায় তিন বছর পর ছবি মুক্তি পাবে এ মাসের ৭ তারিখ। তিলোত্তমা কলকাতা এবং সেখানকার মানুষদের নিয়েই এই ছবি। ছবি মুক্তি নিয়ে স্বাভাবিক কারণেই পরিচালক আদিত্য যথেষ্ট খুশি। মানুষ দেখতে পাবে এই ছবি। গত ১০-১২ বছরে এই শহর অনেক বদলেছে, মানুষের মধ্যে পরিবর্তন এসেছে, হয়েছে রাজনৈতিক পরিবর্তন। এই শহরেরই একজন মানুষ হিসেবে আমি এই পরিবর্তনকে যেভাবে দেখেছি তা এই ছবিতে প্রতিফলিত হবে। এটা কোন রাজনৈতিক ছবি নয় কিন্তু শহরের মানুষের আবেগ ভালোবাসা-আকাঙ্ক্ষা, তার সঙ্গে জড়িয়ে থাকা রাজনীতি অবশ্যই থাকবে। রবীন্দ্রনাথ আমাদের প্রাত্যহিক জীবনের একটা অংশ। এই ছবিটাতেও রবীন্দ্রনাথের একটা উপস্থিতি দর্শকরা অনুভব করবে। সেটা কিভাবে তা ছবি দেখলে বোঝা যাবে। প্রতিটি দর্শক নিজেদের এই ছবিতে খুঁজে পাবে বলে মনে হয়। পরিচালকের আশা দর্শকদের ছবিটা ভালো লাগবে।
এই ছবিতে কোটা গণিতের চরিত্রে দেখা যাবে শ্রীলেখা মিত্র কে। এছাড়াও অভিনয় করেছেন ব্রাত্য বসু, অনির্বাণ চক্রবর্তী,সত্রাজিত সরকার, রিতিকা নন্দিনী শিম, অরিন্দম ঘোষ, নবাগত শায়ক রায় ও অন্যান্যরা।
প্রসঙ্গত, আদিত্য বিক্রমের প্রথম ছবি ‘আসা যাওয়ার মাঝে’ ২০১৪ সালে যথেষ্ট সাড়া ফেলেছিল। নির্বাক এই ছবিটি জাতীয় পুরস্কার পেয়েছিল। এই ছবিতে ঋত্বিক চক্রবর্তী এবং বাসবদত্তা চ্যাটার্জি। ছবিটি বিভিন্ন মহলে যথেষ্ট প্রশংসিত হয়েছিল।
আদিত্য বিক্রম এছাড়াও ‘ওয়ান্স আপন এ টাইম ইন ক্যালকাটা’ এবং ‘জোনাকি’ শিরোনামে ছবি তৈরি করেছিলেন। পরিচালকের আসন্ন ছবি ‘মায়ানগর’ নিয়ে তিনি যথেষ্ট আশাবাদী।